Diari Oficial de la Generalitat Valenciana


Sumari del DOGV 4413, del 08-01-2003 (2002/14026)

Informació pública de l'alternativa tècnica del programa per al desenvolupament de la unitat d'execució única del sector RIU/UZI 6 de sòl urbanitzable detallat industrial del vigent Pla General d'Ordenació Urbana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4413

Data del DOGV
:   08-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/14813


Organisme emissor
:   Ajuntament de Castalla

Tipus de document
:   Anunci

Informació pública de l'alternativa tècnica del programa per al desenvolupament de la unitat d'execució única del sector RIU/UZI 6 de sòl urbanitzable detallat industrial del vigent Pla General d'Ordenació Urbana. [2002/F14159]
  
Mitjançant el Decret número 189, de data 10 de desembre de 2002, esta Alcaldia ha resolt sotmetre a informació pública pel termini de 20 dies, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, l'alternativa tècnica del programa per al desenvolupament de la unitat d'execució única del sector RIU/UZI 6 de sòl urbanitzable detallat industrial del vigent Pla General d'Ordenació Urbana, presentat per Domingo García Juan en representació de Dopema, SL.
  
El termini d'informació comptarà a partir de la publicació del present edicte en el Diari Oficial de la Generalitat Valenciana i durant este es podran presentar al·legacions i alternatives tècniques en concurrència. Durant els cinc dies següents al venciment del termini anterior es podran presentar proposicions juridicoeconòmiques.
  
Les alternatives tècniques es presentaran a la vista amb la documentació expressada en els apartats A i B de l'article 32 de la Llei 6/1994, Reguladora de l'Activitat Urbanística, acompanyades, si fa al cas, de projectes complementaris, les proposicions juridicoeconòmiques es presentaran en plica tancada amb la documentació mencionada en els apartats C) i D) de l'article 32 abans esmentat.
  
Els terminis indicats anteriorment quedaran prorrogats per 20 dies addicionals si durant els 10 primers d'informació pública alguna persona es comprometa a presentar una alternativa tècnica substancialment distinta a la inicial i prestara fiança per import de 1.200 euros en la forma establida en la legislació de contractes administratius.
  
La pròrroga es farà constar en l'expedient, s'anunciarà al tauler d'edictes de l'ajuntament i es comunicarà a qui per desconéixer-la presente pliques prematurament.
  
L'acte d'obertura de pliques tindrà lloc en la següent data hàbil a la conclusió del termini de cinc dies per a presentar-les i del seu desenvolupament s'alçarà acta sota fe pública i davant de dos testimonis. Durant els 10 dies següents a este acte totes les actuacions seran objecte de consulta i al·legacions pels interessats.
  
Cosa que es publica per a coneixement general en virtut del que s'ha establit.
  
Mitjançant este anunci i de conformitat amb l'article 59.4 de la Llei 30/1992, de 26 de novembre, se cita els propietaris afectats que puguen resultar desconeguts, dels quals s'ignore el lloc de la pràctica de l'avís o bé intentat este no s'haguera pogut realitzar.